Seun sterf ná swartmamba hom pikSwartmamba (Dendroaspis polylepis) Foto: Tim Vickers via Wikimedia Commons ŉ 11-jarige seun is Woensdag dood nadat ŉ swartmamba hom in Botswana gepik het. Supt. Takongwa Mazwiduma, polisiewoordvoerder, het aan ŉ Sapa-korrespondent gesê die seun, sy ouma en ander mense was in die Selibi-Phikwe-gebied besig om mopaniewurms uit bome bymekaar te maak toe hulle die slang gesien het. Die seun en sy maats het die slang tot by sy skuilplek agtervolg toe dit omgedraai en die seun gepik het. Hy is met sy aankoms by die hospitaal dood verklaar. Mazwiduma het gesê dit is die eerste voorval van sy soort in die gebied. Owerhede is te laat oor die voorval in kennis gestel en kon nie die slang opspoor nie.